"Ons het die Pondokkie baie geniet, dit was net reg vir ons gesin van sewe. Die twee ruim slaapkamers wat twee en vier slaap en die dakkamer met een bed was gerieflik. Die kombuis sit/eetkamer is basies,die badkamers oulik en alles was netjies versorg en skoon. Ons was bietjie onkant gevang dat ons vanaf die vuurtoring nog so 'n 5km langs die kus moes ry om daar te kom. Maar dit was heerlik om te kon stap see toe en na die 'pebbled musical beach'. Dit is 'n gerieflike wegspringplek om Cape Agulhas en Struisbaai te gaan besoek. Die dakterras het mooi uitsig maar dit vang baie wind. Die bulldog Winston het ons gereëld kom besoek en dit het 'n huislike gevoel gegee. Dankie vir 'n lekker tyd!"